Source: http://www.ziare.com/stiri/csm/csm-aviz-pozitiv-pentru-toate-propunerile-lui-ponta-ce-urmeaza-1234494
Timestamp: 2019-10-23 01:10:56+00:00

Document:
Vineri, 10 Mai 2013, ora 10:58
Sectia pentru procurori a CSM va transmite vineri catre Ministerul Justitiei avizele pentru functiile de conducere din Ministerul Public, DNA si DIICOT, urmand ca ministrul Robert Cazanciuc sa le remita presedintelui Traian Basescu pentru a face numirile in functii.
CSM a avizat pozitiv, la finalul sedintei de joi, toate propunerile facute in data de 3 aprilie de fostul ministru interimar al Justitiei, Victor Ponta.
Vineri, sectia pentru procurori a CSM isi va motiva public deciziile.
La finalul celor doua zile de interviuri, toti cei sase candidati au fost apreciati de CSM ca fiind compatibili cu functiile pe care doresc sa le ocupe.
Este vorba despre Tiberiu Nitu, propus pentru functia de procuror general, Dimitrie Bogdan Licu pentru functia de prim adjunct al procurorului general, Codrut Olaru pentru functia de adjunct al procurorului general, Laura Codruta Kovesi ca procuror sef al Directiei Nationale Anticoruptie, Alina-Mihaela Bica pentru functia de procuror sef al Directiei de Investigare a Infractiunilor de Criminalitate Organizata si Terorism si Elena Giorgiana Hosu pentru functia de adjunct al procurorului sef al DIICOT.
Potrivit articolului 54 alin. (1) din Legea nr. 303/2004, "procurorul general al Parchetului de pe langa Inalta Curte de Casatie si Justitie, prim-adjunctul si adjunctul acestuia, procurorul sef al Directiei Nationale Anticoruptie, adjunctii acestuia, procurorii sefi de sectie ai acestor parchete, precum si procurorul sef al Directiei de Investigare a Infractiunilor de Criminalitate Organizata si Terorism si adjunctii acestora sunt numiti de presedintele Romaniei, la propunerea ministrului Justitiei, cu avizul CSM, dintre procurorii care au o vechime minima de 10 ani in functia de judecator sau procuror, pe o perioada de trei ani, cu posibilitatea reinvestirii o singura data".
Functiile de conducere in Ministerul Public, DNA si DIICOT au fost ocupate in ultima perioada de catre interimari dupa expirarea celor doua mandate la care aveau dreptul fostii detinatori ai acestora, Laura Codruta Kovesi, Daniel Morar si Codrut Olaru.
Sectia de procurori a CSM urmeaza sa il intervieveze si pe Calin Nistor, propus recent de ministrul Justitiei pentru functia de adjunct al procurorului sef al DNA.
Citeste mai multe despre CSM avize procurori Basescu aviz Nitu procuror general aviz Kovesi sef DNA

References: CSM 

CSM 
 CSM 
 CSM 
 CSM 
 CSM